Document ID: /roh_data/filtered/fineweb-2-filterrobots_roh.jsonl.gz/45068

Ils experts avevan prognostitgà ina creschientscha da 3,8% per Nestlé. Motiv per la pli pitschna creschientscha è tranter auter il martgà da la China nua che la vendita stagnescha. Sut il stritg resulta dentant tuttina in gudogn da radund 4 milliardas francs. La svieuta da Nestlé munta a 43 milliardas francs.
Svieuta constanta tar la Swisscom
La Svieuta dal concern da telecommunicaziun è restada pli u main constanta tar 5,7 milliardas francs. Contribuì al gudogn da la Swisscom ha la firma affiliada taliana Fastweb che ha gudagnà in process cunter Telecom Italia. Quai haja purtà entradas supplementaras da 55 milliuns francs.
RR novitads 08:00